תקנות שעת חירום (נגיף הקורונה החדש) (מענק הסתגלות מיוחד לבני 67 ומעלה)
, .

בתוקף סמכותה לפי  , מתקינה הממשלה תקנות שעת חירום אלה:

 בתקנות שעת חירום אלה –
 ”הכנסה“ – הכנסה מקצבת פרישה כהגדרתה ;
 ”חוק הביטוח הלאומי“ – .

 מי שבמהלך התקופה שמיום ה׳ באדר התש״ף (1 במרס 2020) עד יום ח׳ בסיוון התש״ף (31 במאי 2020) (בסעיף זה – התקופה הקובעת) מתקיימים לגביו התנאים כמפורט להלן, יהיה זכאי למענק הסתגלות מיוחד לפי , לפי העניין:
 מלאו לו 67 שנים או יותר;
 הוא תושב ישראל לעניין ;
 במהלך התקופה הקובעת הוא פוטר מעבודתו או הוצא לחופשה ללא תשלום ביוזמת מעסיקו לתקופה רצופה של 30 ימים לפחות (בתקנות שעת חירום אלה – הפסקת עבודה);
 הוא היה עובד שכיר בתקופה של שלושה חודשים רצופים שבתכוף לפני החודש שבו חל מועד הפסקת עבודתו.

 מענק הסתגלות מיוחד בעד חודש מרס 2020 ישולם למי שמועד הפסקת עבודתו חל בתקופה שמיום ה׳ באדר התש״ף (1 במרס 2020) עד יום ו׳ בניסן התש״ף (31 במרס 2020) והיה מחוסר עבודה מיום הפסקת עבודתו עד יום ו׳ בניסן התש״ף (31 במרס 2020).
 סכום המענק לפי תקנה זו ייקבע בהתאם להכנסתו של הזכאי בעד חודש מרס 2020, כמפורט להלן, לפי העניין:
 זכאי שהכנסתו אינה עולה על 2,000 שקלים חדשים – 2,000 שקלים חדשים;
 זכאי שהכנסתו עולה על 2,000 שקלים חדשים ואינה עולה על 4,000 שקלים חדשים – 1,500 שקלים חדשים;
 זכאי שהכנסתו עולה על 4,000 שקלים חדשים ואינה עולה על 5,000 שקלים חדשים – 1,000 שקלים חדשים.

 מענק הסתגלות מיוחד בעד חודש אפריל 2020 ישולם למי שמתקיים לגביו אחד מאלה:
 הוא זכאי למענק הסתגלות מיוחד בעד חודש מרס 2020 לפי  והיה מחוסר עבודה גם במהלך כל התקופה שמיום ז׳ בניסן התש״ף (1 באפריל 2020) עד יום ו׳ באייר התש״ף (30 באפריל 2020);
 עבודתו הופסקה במהלך התקופה האמורה בפסקה (1) והוא היה מחוסר עבודה מיום הפסקת עבודתו עד יום ו׳ באייר התש״ף (30 באפריל 2020).
 סכום המענק לפי תקנה זו ייקבע בהתאם להכנסתו של הזכאי בעד חודש אפריל 2020, כמפורט להלן, לפי העניין:
 מי שהכנסתו אינה עולה על 2,000 שקלים חדשים – 4,000 שקלים חדשים;
 מי שהכנסתו עולה על 2,000 שקלים חדשים ואינה עולה על 3,000 שקלים חדשים – 3,000 שקלים חדשים;
 מי שהכנסתו עולה על 3,000 שקלים חדשים ואינה עולה על 4,000 שקלים חדשים – 2,000 שקלים חדשים;
 מי שהכנסתו עולה על 4,000 שקלים חדשים ואינה עולה על 5,000 שקלים חדשים – 1,000 שקלים חדשים.

 מענק הסתגלות מיוחד בעד חודש מאי 2020 ישולם למי שמתקיים לגביו אחד מאלה:
 הוא זכאי למענק הסתגלות מיוחד בעד חודש אפריל 2020 לפי  והיה מחוסר עבודה גם במהלך כל התקופה שמיום ז׳ באייר התש״ף (1 במאי 2020) עד יום ח׳ בסיוון התש״ף (31 במאי 2020);
 עבודתו הופסקה במהלך התקופה האמורה בפסקה (1) והוא היה מחוסר עבודה מיום הפסקת עבודתו עד יום ח׳ בסיוון התש״ף (31 במאי 2020).
 סכום המענק לפי תקנה זו ייקבע בהתאם להכנסתו של הזכאי בעד חודש מאי 2020, כמפורט להלן, לפי העניין:
 מי שהכנסתו אינה עולה על 2,000 שקלים חדשים – 4,000 שקלים חדשים;
 מי שהכנסתו עולה על 2,000 שקלים חדשים ואינה עולה על 3,000 שקלים חדשים – 3,000 שקלים חדשים;
 מי שהכנסתו עולה על 3,000 שקלים חדשים ואינה עולה על 4,000 שקלים חדשים – 2,000 שקלים חדשים;
 מי שהכנסתו עולה על 4,000 שקלים חדשים ואינה עולה על 5,000 שקלים חדשים – 1,000 שקלים חדשים.

 בקשה לקבלת מענק הסתגלות מיוחד (בסעיף זה – בקשה למענק), תכלול את כל הפרטים שלהלן לגבי מגיש הבקשה:
 שם ושם משפחה;
 מספר זהות ותאריך הנפקת תעודת הזהות;
 תאריך לידה;
 מספר טלפון;
 כתובת מגורים, וכתובת הדואר האלקטרוני אם ישנה;
 מועד הפסקת העבודה וסיבתה;
 תקופת ההעסקה שבתכוף לפני יום הפסקת העבודה ופרטי המעסיק;
 ההכנסה בחודש שלגביו מתבקש המענק;
 פרטי חשבון בנק;
 הצהרה על נכונות הפרטים המופיעים בבקשה למענק, חתומה בידי המבקש;
 התחייבות להודיע על כל שינוי בפרטי הבקשה למענק;
 פרטים נוספים הדרושים לצורך הוכחת התקיימות התנאים הדרושים לשם הזכאות למענק.
 בקשה למענק תוגש באופן מקוון באמצעות אתר האינטרנט של המוסד לביטוח לאומי, בדואר או באופן ידני אם הדבר מתאפשר לפי דין, או בפקסימיליה, ואם באפשרות המוסד לקבל את הבקשה גם בדרך של שיחה טלפונית – יכול שתוגש באמצעות שיחה כאמור; המוסד לביטוח לאומי יודיע באתר האינטרנט שלו על האפשרות להגיש בקשה למענק באמצעות שיחה טלפונית.
 המוסד רשאי להורות כי בקשה למענק תכלול פרטים נוספים על הפרטים המנויים בסעיף קטן (א) הנוגעים לעניין והנדרשים בטופס תביעה לגמלה לפי .

 מענק הסתגלות מיוחד לפי  ישולם על ידי המוסד לביטוח לאומי ויחולו עליו הוראות .

 לעניין תקנות שעת חירום אלה וכל דין אחר, יראו מענק הסתגלות מיוחד לפי  כהכנסה לפי ; ואולם מבוטח שהשתלמה לו גמלת הבטחת הכנסה ערב תחילתן של תקנות שעת חירום אלה, ובשל תשלום מענק ההסתגלות המיוחד חדלה להשתלם לו גמלת הבטחת הכנסה בעד החודש שבעדו שולם לו המענק, יוסיף להיות זכאי להטבות הניתנות לפי כל דין וכן להטבות הניתנות על ידי גוף ציבורי לפי הסכם או נוהג למי שמשתלמת לו גמלת הבטחת הכנסה; לעניין זה, ”גוף ציבורי“ ו”גמלת הבטחת הכנסה“, כהגדרתן .

 בנימין נתניהוראש הממשלה

בוט חוקים